સૌરાષ્ટ્ર-કચ્છમાં લોકો વરસાદની ચાતક નજરે રાહ જોઈ રહ્યા છે પરંતુ મેઘરાજા આ વખતે દક્ષિણ ગુજરાતથી આગળ વધતા જ નથી અને દક્ષિણ ગુજરાત સહિત રાજ્યના અન્ય જિલ્લાઓમાં મેઘમહેર યથાવત ચાલુ રહી છે. ડાંગ જિલ્લામાં અનરાધાર અને જોરદાર વરસાદ પડવાના કારણે 16 કોઝ-વે પાણીમાં ગરકાવ થઈ ગયા છે. મીંઢોળા, અંબિકા સહિતની નદીઓમાં ઘોડાપૂર આવ્યા છે અને ઉપરવાસના ભારે વરસાદના કારણે ઉકઈ ડેમમાં નવા પાણીની જોરદાર આવક થવા પામી છે અને ડેમની સપાટી 251 ફૂટે પહોંચી ગઈ છે.